Et diagram som viser et standard 4-3 forsvar. Defensive backene består av to cornerbacks (CB), en free safety (FS) og en strong safety (SS)
I gridiron fotball er **defensive backs** (DBs), også referert til som **secondary**, spillerne på forsvarssiden som spiller lengst fra scrimmagelinjen. De er separert fra de andre gruppene forsvarsspillere, defensive linemen som spiller på scrimmagelinjen, og linebackere som spiller i midten av forsvaret, mellom defensive linen og defensive backene.

Defensive backs deles videre inn i to hovedgrupper, cornerbacks som spiller nærmere scrimmaglinjen og sidelinjene, hvis hovedrolle er å dekke opp angrepets wide receivere, og safeties som spiller lenger bak nær midten av banen, og som fungere som siste forsvarslinje. Et standard forsvar inkluderer vanligvis to av hver, en venstre og høyre cornerback samt en strong safety og en free safety, hvor en free safety vanligvis spiller dypere enn en strong safety. I tillegg har canadisk fotball, som har tolv spillere på banen istedenfor de 11 som brukes i amerikansk fotball, en ekstra spiller som kalles for defensive halfback, en hybridposisjon av linebacker og cornerback.

Pittsburgh Steelers' defensive back Deshea Townsend hopper etter ballen sammen med St. Louis Rams' wide receiver Drew Bennett
I tillegg til det standard antallet defensive backs kan lag fjerne en defensive lineman eller linebacker og erstatte dem med en ekstra defensive back. Denne femte kalles ofte for en nickelback. En sjette defensive backs kalles for en dimeback. I sjeldne situasjoner kan lag også bruke syv eller åtte defensive backs.

Kjente defensive backs inkluderer blant annet Hall of Famerne Dick «Night Train» Lane, Mike Haynes, Ronnie Lott, Troy Polamalu, Deion Sanders (aka «Primetime») og Ed Reed. I 2019 publiserte National Football League ett all-time lag i anledning feiringen av lagets 100-års jubileum, hvor historiens beste defensive backs ble hedret.

Gil Brandt, som lenge har holdt en administrativ stilling i ligaen og vært en kjent general manager for Dallas Cowboys, publiserte sin egen liste over de beste cornerbackene noensinne.

Se også
-------

* Posisjoner i amerikansk fotball

Referanser
----------

1. ↑  «Defensive Back - DB Definition». *SportingCharts.com* **(engelsk)**. Arkivert fra originalen 31. oktober 2020. Besøkt 8. november 2020.
2. ↑  «The Positions in a Football Secondary». *Dummies.com* **(engelsk)**. Besøkt 8. november 2020.
3. ↑  «NFL 100 All-Time Team defensive backs, special teams revealed». *NFL.com* **(engelsk)**. Besøkt 21. oktober 2021.
4. ↑  Brandt, Gil. «Gil Brandt's greatest NFL cornerbacks of all time». *NFL.com* **(engelsk)**. Besøkt 21. oktober 2021.

| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |

|  |  |
| --- | --- |
| Oppslagsverk/autoritetsdata | LCCN
 |